Presidenti Obama fton ligjvenësit republikanë për bashkëpunim
Ai i kritikoi republikanët që patën portretizuar prioritetin e tij kryesor të brendëshëm, kujdesin shendetësor, si një komplot bolshevik
Pas fjalimit të presidentit drejtuar vendit, ku paralajmëroi për efektet e dëmshme të politikave përçarëse, republikanët thanë se fjalimi i tij ishte retorikë por nuk la të kuptohej se ai është i gatshëm të ndryshojë drejtimin e politikave të tij. Republikanët kanë qënë kundër përpjekjeve të presidentit për refomimin e kujdesit shendetësor, me pohimin se do të rrisë defiçitin dhe huatë e mëdha afatgjata. Ata marrin shembull papunësinë e vendit në masën 10 përqind si provë se politikat e administratës nuk kanë qënë të efektshme. Presidenti u tha republikanëve në Baltimore se ndërkohë që ai dëshiron dhe e vlerëson debatin konstruktiv, amerikanët në këtë kohë të rendë ekonomike nuk duan vazhdimin e politikës së zakonshme në Uashington. Të premten, presidenti Obama ishte në gjendje të vlerësonte të dhënat e reja që tregojnë se ekonomia amerikane u rrit me 5.7 përqind, tremujori i dytë rrjesht i rritjes dhe më i shpejti që nga 2003, si provë e përmirësimit të ekonomisë. Ai gjithashtu ka propozuar stimuj të rinj përmes shkurtimit të taksave për bizneset e vogla. Anëtari i Dhomës së Përfaqësuesve Mike Pence i shtetit Indiana e kritikoi presidentin mbi humbjen e vendeve të punës, një çështje që lidhet veçanërisht me qytetin Baltimore ku papunësia është e madhe, dhe nëse ai do të mbështeste kërkesën e republikanëve për shkurtime të medha taksash. Duke pranuar se administrata e tij nënvlerësoi shtimin e humbejeve të vendeve të punës, presidenti gjithashtu theksoi se qindra mijëra vende pune po humbeshin kur ai erdhi në detyrë. Përsa i përket kujdesit shendetësor, ai përdori qortimin e ligjvenësit republikan Pence që ai dhe shumica e demokratëve, thjeshtë nuk kishin përfilluar propozime specifike alternative të republikanëve dhe tha këtë rreth taktikës së republikanëve që portretizojnë legjislacionin mbi kujdesin shendetësor si shtetzim. Presidenti gjithashtu shkembeu replika me ligjvenesin Tom Price të Xhorxhias i cili solli shembull disa deklerata të administratës së tij se republikanët nuk kishin ofruar asnjë ide. Mbetet për tu parë se sa do të ndikojë paraqitja personale e presidentit tek republikantë që këta të fundit të punojnë më shumë për të gjetur një zgjidhje të përbashkët me presidentin, dhe të zhdukin nofkën që ju është vënë në vitin e parë të presidentit, partia që thotë vetëm jo. Presidenti theksoi se demokratët gjithashtu duhet të kontribuojnë në proces në të cilin polika është bërë një proces i demonizimit të palës tjetër. Me shprehjen se të gjithë duhet të zgjedhin mes politikan së pari apo partner në përparime, presidenti tha se është i gatshëm dhe i etur për të punuar me këdo që është i gatshëm të tu bashkuar me deshirën e mirë por shtoi se ai ka përgjegjësinë për të vepruar në menyrën që është më e dobishme për amerikanët. //kh//